جمهورباشقانی رجب طیب اردوغان و آمریکا بیرلشمیش دؤولتلری باشقان یاردیمچیسی مایک پنس‌ین باشکند آنکاراداکی باش باشا و ایکی اؤلکه مقاملارینین هیاتلرآراسی دانیشیقلارینین آردین‌دان، ۱۳ ماده‌لیک "سوریه‌نین قوزئی دوغوسونا دایر تورکییه - آمریکا اورتاق آچیقلاماسی" پایلاشیلدی.
اورتاق آچیقلامادا بو ماده‌لر یئر آلیر:
۱- تورکییه و آمریکا، ایکی یاخین ناتو عضوو اولاراق بو ایلیشکی‌لرینی تایید ائدر.
۲- آمریکا، تورکییه‌نین گونئی سرحدینه دایر مشروع گوونلیک قایغیلارینی آنلاییر. ایکی اؤلکه، سوریه‌نین قوزئی دوغوسو باشدا اولماقلا ساحه‌ده‌کی گلیشمه‌‌لرین، اورتاق چیخارلار اساسیندا داها یاخین ائش‌گۆدوم طلب ائتدیگینی قبول ائدیر.
۳- تورکییه و آمریکا ‘هامیمیز بیریمیز، بیریمیز هامیمیز اوچون’ آنلاییشی ایله، ناتو تورپاقلارینی و خالقلارینی بوتون تهدیدلره قارشی قوروما تعهدلارینی محافظه ائدر.
۴- هر ایکی اؤلکه، اینسان حیاتی، اینسان حاقلاری ایله دینی و ائتنیک توپلولوقلارین قورونماسینا یؤنه‌لیک تعهدلارینی یئنه‌لر.
۵- تورکییه و آمریکا، سوریه‌نین قوزئی دوغوسوندا داعشله مباریزه فعالیتلرینین داوامین‌دا قرارلی‌دیر. بو، اؤنجه‌دن داعش کنترلوندا اولان ساحه‌لرده یاشاییب یئرین‌دن ائدیله‌ن شخصلر ایله ساخلاما مرکزلری خصوصلارین‌دا اویغون شکیل‌ده  گرچکلشدیریله‌جک ائش‌گۆدومو ده ایچریر.
۶-تورکییه و آمریکا ترورلا مباریزه عملیاتلارینین یالنیز ترور عنصورلاری ایله بو عنصورلارا عاید باریناق، سیغیناق، مؤوضع، سلاح، آراج و گره ‌جی هدف آلماسی لازیم اولدوغو اوزرینه آنلاشدی.
۷- تورک طرفی تورک گوجلری طرفین‌دن کنترل ائدیله‌ن گوونلی بؤلگه‌ده‌کی بوتون مسکون محل (گوونلی بؤلگه) ساکینلرینین دیرلیک(وارلیق-ساغلیق) و گوونلیگینی تامین ائدجگینی تعهد ائدر، وطنداشلارین و مولکی آلت یاپینین ضرر گؤرمه‌مه‌سی اوچون ماکسیموم دقت گؤسترجگینی وورغولار.
۸- هر ایکی اؤلکه سوریه‌نین سیاسی بیرلیگی ایله تورپاق بوتؤولویونه و سوریه چاتیشما‌سینی بیرلشمیش میللتلر امنیت شوراسینین ۲۲۵۴ ساییلی قرارینا اویغون شکیل‌ده سونلاندیرماغی هدفله‌یه‌ن، بیرلشمیش میللتلر اؤنچولوگونده‌کی سیاسی پروسه‌یه اولان باغلی‌لیغینی یئنه‌لر.
۹- هر ایکی طرف تورکییه‌نین، یپگ آغیر سلاحلارینین توپلانماسی و یپگ تحکیماتلاری ایله بوتون محارب مؤوضعلرینین یارارسیز حالا گتیریلمه‌سی ده داخیل، میللی گوونلیک قایغیلارینین آرادان قالدیرماسینی تامین ائدرک بیر گوونلی بؤلگه قورولماسینین داوام ائد‌ن اؤنمی و ایشله‌و‌سل‌لیگیینده آنلاشیر.
۱۰- گوونلی بؤلگه، ایلک اؤنجه تورک سلاح‌لی گوجلرینین کنترلوندا اولاجاق و هر ایکی طرف، گوونلی بؤلگه‌نین هر یؤنو ایله حیاتا گئچیریلمه‌سین‌ده ائش ‌گۆدومو آرتیراجاقدیر.
۱۱-تورک طرفی باریش بولاغی عملیاتینا، گوونلی بؤلگه‌دن یپگ‌نین ۱۲۰ ساعات ایچینده گئری چکیلمه‌سی صورتی ایله آرا وئره‌جک. باریش بولاغی عملیاتی، بو گئری چکیلمه‌نین تاماملانماسیندان سونرا دوردورولاجاقدیر.
۱۲- باریش بولاغی عملیاتینا آرا وئریلدیگینده آمریکا، 'Blocking Property and Suspending Entry of Certain Persons Contributing to the Situation in Syria' باشلیق‌لی ۱۴ اکتبر ۲۰۱۹ تاریخلی باشقانلیق قرارنامه‌سی اساسیندا حیاتا گئچیریله‌ن تحریملره علاوه‌لرینی گتیرمه‌‌مه و کنگره نزدینده اویغون شکیل‌ده ایشلر و مشاوره‌لر آپاراراق بیرلشمیش میللتلر امنیت شوراسینین ۲۲۵۴ ساییلی قراری دوغرولتوسوندا سوریه‌ده باریش و گوونلیگین ساغلانماسینا یؤنلیک قید ائدیله‌ن ایرلیله‌مه‌نین وورغولانماسی قونوسوندا مطابق قالیر. باریش بولاغی عملیاتی ۱۱.جی پاراگراف اساسندا دوردورولدوغوندا، یوخاری‌دا بحث ائدیله‌ن باشقانلیق قرارنامه‌سی اساسیندا حیاتا گئچیریله‌ن مؤوجود تحریملر قالدیریلاجاقدیر.
۱۳-هر ایکی طرف، بو آچیقلاما‌دا قید ائدیله‌ن بوتون هدف‌لرین اویغولانما‌سی اوچون بیرلیک‌ده چالیشما تعهدو وئریر.
